भांवता में ग्रामीणों ने निकाली स्वच्छता जागरुकता रैली
भास्कर संवाददाता | कुचामन सिटी
ग्रामभांवता में मंगलवार को स्वच्छता जागरूकता रैली का आयोजन किया गया। पंचायत प्रसार अधिकारी विनोद गौड़ ने इस मौके पर ग्रामीणों को खुले में शौच को मानव समाज के लिए शर्मनाक बताया। उन्होंने बताया कि गांव में शौचालय विहीन परिवारों को चिह्नित किया गया और खुले में शौच नहीं जाने के लिए प्रेरित किया गया। इस दौरान डीआरजी ग्रुप के सदस्यों के साथ ग्रामीणों ने रैली निकालकर गांव को खुले में शौच मुक्त करने की अपील की। इस मौके पर डीआरजी ग्रुप के मोतीराम, बंशीलाल, दिनेशकुमार, किशनाराम जाखड़, सरपंच मंजू कंवर समेत सचिव, एलडीसी, आंगनबाड़ी कार्यकर्ता, एएनएम ग्रामीण मौजूद थे।
hin_Deva kas_Deva hin_Deva